Hellerup d. 2. april 2024

**Referat: Bestyrelsesmøde tirsdag d. 2. april 2024 kl. 17.30.**

(Deltagere: Ulrik, Louise, Martin, Rene, Frederik, Lennart, Lars, Daniel, Oliver (suppleant) Mads (ansat), Thomas B. (ansat), Keld (ansat),

Punkt 5 og 3 blev taget først i mødet, da hhv. Thomas, Frederik og Daniel kun kunne være med til starten af møde. Referatet er dog skrevet punktvis.

1. **Godkendelse af referat fra bestyrelsesmødet d. 8. februar 2024**

Godkendt og underskrevet allerede den 8. februar.

1. **Konstituering af bestyrelsen**

Ulrik gennemgik hans udsendte udvalgsoversigt og bestyrelsesansvar. I forhold til det sportslige ansvar, hvor Ulrik ikke længere skal fungere som ungdomsansvarlig, så blev det diskuteret, hvordan det ville bedst mening at lave snittet på i forhold til Martin og Lars, som bliver de to sportslige ansvarlige fremadrettet og hvilke aldersgrupper, de hver især skal være ansvarlige for. Det blev aftalt, at Martin og Lars efterfølgende skulle tage en snak med hinanden og vende, hvad der vil være den bedste løsning.

I forhold til økonomiudvalget blev der diskuteret oplægget med, at Ulrik skulle erstatte Lars i udvalget. Lars gav udtryk for, at han ønskede at fortsætte i udvalget, og det blev aftalt, at han gjorde dette.

I forhold til hospitality-udvalget, som Rene skulle stå for, så gav Oliver og Daniel udtryk for, at de også var interesserede.

De øvrige udvalgs- og bestyrelsesansvar-fordelinger blev konstitueret enslydende med oplægget. Dertil også Frederik Falch konstituering som ny næstformand.

1. **Økonomi v. Frederik.**

Indtægtssiden ser fin ud. På udgiftssiden er der lidt mere sammenligneligt med sidste år, men det er efter planen. Ellers kører økonomien sin faste gang. Frederik informerede om, at vi gentegner vores indlånskonto for tre nye måneder. Det blev besluttet, at økonomiudvalget hver tredje måned skulle tage proaktivt stilling til, at gentegne det, så det ansvar lå hos bestyrelsesmedlemmer og ikke bogholderen.

1. **Evaluering af Generalforsamlingen 2024**

Det generelle indtryk var, at det var gået godt og at det havde været positivt med så mange deltagere.

1. **Mål og visioner for det sportslige arbejde i 2024 v. Thomas og Keld**

Thomas fortalte, at det helt store mål var at finde en person til den kommende stilling som mikro-ansvarlig (U3-U7, red.). Her er der dialog med FCK om også at bruge deres netværk i samarbejdsklubberne i forhold til egnede kandidater. Thomas kunne også fortælle om, at FCK’s nye børnemodel, og at vi lige nu kører med U11 frem til sommer som pilot og derefter evaluerer i forbindelse med at brede det mere ud efterfølgende.

I forhold til pige-afdelingen er det lidt udfordringer i forhold til trænerrekruttering. Dertil så kunne Thomas fortælle om, at pigespillere generelt får hyppigere knæskader, og det har han derfor stort fokus på.

Keld kunne berette om, at det generelt går godt på alle årgangene, og der ikke var så meget, der skulle skrues på. En af tingene der skrues på er fokus på trænernormeringerne og hele tiden at søge muligheden for at supplere trænerstaberne, så vi undgår situationer, hvor en træner står med mange spillere, men også at kvantiteten af trænere så er der, når der evt. kommer mulighed for at tage flere spillere ind, hvis der kommer mere kunst.

1. **Nyt fra administrationen v. Mads**

Mads kunne berette om medlemstal og medlemsdynamik efter 1. kvartal og at der er inviteret en del fra ventelisterne ind pga. af de udmeldelser, der er kommet, som så har skabt plads. Dertil kunne Mads fortælle om status på reparation af banelys, ventilation og CTS-styringen af varmen i klubben, samt omkring planen med at få fjernet træerne ved dæmringsvej, så de ikke længere ødelægger kunstgræsbanen. Til sidst også status på antal tilmeldte til vores to camps i foråret.

1. **Fastlæggelse af næste bestyrelsesmøde**

De to næste møder bliver 1. maj og 3. juni.

1. **Eventuelt**

Ulrik ville ikke kunne deltage i DBU’s formandsmøde den 17. april, og det blev lagt ud, om der var andre i bestyrelsen, som ville deltage i stedet.

Der blev udtrykt tilfredshed med planlægningen af Future Camp Sundby på baggrund af Mikael Sundbys donation. Bestyrelsen udtrykte også ønske om, at der på campen blev fortalt om Mikael og hans motivation for donationen.

1. **Bestyrelsens halve time**